
Előterjesztés száma:101/2025	
	
ELŐTERJESZTÉS

a Képviselő-testület

2025. május hónap 29. napján tartandó rendes ülésére

	Előterjesztés tárgya:
	Polgármesteri beszámoló a két ülés közötti eseményekről

	Előterjesztő:
	Merkwart Krisztián
polgármester
	

	Törvényességért felelős:
	Zámodics Péter
jegyző
	

	Készítette:
	Vass Szabina
polgármesteri asszisztens
	

	Szakmai szempontból ellenőrizte:
	Forray Roxána Flóra
polgármesteri kabinetvezető 
	

	Pénzügyi, gazdasági szempontból ellenőrizte:
	-
	

	Jogi, törvényességi szempontból ellenőrizte:
	dr. Nagy Boglárka
jegyzői irodavezető
	

	Tárgyalja:
	-

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	1. egyszerű szavazattöbbség
1. minősített szavazattöbbség 

	Az előterjesztés zárt kezelését kérjük
	1. igen
1. nem



Tisztelt Képviselő-testület!

I. Előzmények:

Fót Város Önkormányzata Képviselő-testületének 14/2024. (X.8.) önkormányzati rendeletének (továbbiakban: KT SZMSZ) 33.§-a alapján az alábbiakban terjesztem elő a két testületi ülés között eltelt időszak fontosabb eseményeiről a polgármesteri beszámolómat.

II. A döntéshez szükséges információk, tájékoztatások:

	A polgármester által folytatott tárgyalások, egyeztetések, megbeszélések

	résztvevője
	időpontja
	tárgya, rövid leírása

	Dr. Rafie Reza 
fogorvos
	2025.04.25.
	Egyeztetést folytattam a 2. számú fogászati körzethez tartozó rendelő aktuális állapotáról.

	Fóti Közös Önkormányzati Hivatal illetékes kollégái
	2025.05.12.
	Egyeztetést folytattunk a környezetvédelmi ötletpályázat lebonyolításának részleteiről.

	Bartuszek Lilla 
ÉTOSZ alapítója
	2025.05.13.
	Egyeztetést folytattam az EUCF pályázattal kapcsolatos lehetőségekről és teendőkről.

	Dr. Juhász Zsolt 
háziorvos
	2025.05.13.
	Egyeztetést folytattam a kisalagi 5. számú felnőtt háziorvosi körzet rendelőjének aktuális állapotáról.

	Fóti Közös Önkormányzati Hivatal illetékes kollégái
	2025.05.14.
	Egyeztetést folytattam az alagi temető melletti terület erdősítésének terveiről.

	Mezei Norbert alpolgármester,
Fóti Közszolgáltató Közhasznú Nonprofit Kft.
műszaki munkatársai és a 
Zeneiskola vezetése
	2025.05.16.
	Egyeztettünk a Fóti Liszt Ferenc Alapfokú Művészeti Iskola elhelyezéséről.

	Szabó Richárd
Aqua ÖTE elnöke
	2025.05.19.
	Egyeztetést folytattam egy tűzoltó laktanya létesítésének lehetőségéről.

	
Püski Mariann
Apponyi Franciska Egyesített Óvoda és Bölcsőde Főigazgatója

	        2025.05.25.
	Egyeztettem a bölcsődei és óvodai beiratkozás folyamatáról.

	Palásti Béla
Vörösmarty Művelődési Ház Igazgatója
	2025.05.25.
	Tárgyaltam a trianoni megemlékezés lebonyolításának részleteiről.

	A polgármester megjelenése egyéb rendezvényeken

	

1. Április 24-én részt vettem az ÉTOSZ-szal közösen szervezett Vízmegtartó stratégia az élhetőbb településekért – szakmai napon.
2. Április 25-én szavazatszámláló bizottsági tagok tettek esküt előttem.
3. Április 25-én több fóti család részére adtam át babakelengye csomagokat.
4. Április 28-án bejáráson vettem részt az új ideiglenes óvodában, amelyet a Waldorf iskola egykori épületében alakítottak ki.
5. Április 29-én részt vettem a Versenyképes Járások polgármesteri tanácsának ülésén.
6. Április 30-án helyszíni bejárást tartottam a Manó Tanodában.
7. Április 30-án egyeztetést folytattunk a Fóti Sportmanagement Kft. ügyvezetőjével a társaság előtt álló idei kihívásokról és feladatokról.
8. Május 1-jén részt vettem az önkormányzat által sikeresen megszervezett majálison.
9. Május 3-án megnyitottam a Phoenix Sportcsarnokban megrendezett Regionális Aerobik Versenyt.
10. Május 5-én a Hivatalban ünnepélyesen köszöntöttük nyugdíjba vonuló kolléganőnket, Márkosné Dénes Ellát, megköszönve hosszú éveken át tartó elkötelezett munkáját.
11. Május 6-án részt vettem a Nemzeti Közszolgálati Egyetem által szervezett Warrior Challenge verseny záróeseményén.
12. Május 8-án állampolgársági esküt tettek előttem.
13. Május 9-én szabadságom ideje alatt, Acél Sándor és Mezei Norbert alpolgármester urak vettek részt Lehoczki Sándor (64,01%), illetve Sebestyén László (87,66%) frissen választott képviselők mandátum átadásán.
14. Május 13-án a Magyar Agrár- és Élettudományi Egyetem vezetőivel egyeztettem a lehetséges városfejlesztési koncepciók kidolgozásával kapcsolatban.
15. Május 15-én a Fóti Közszolgáltató Közhasznú Nonprofit Kft. munkatársaival, Zámodics Péter jegyző úrral, valamint Acél Sándor és Mezei Norbert alpolgármester urakkal közösen kitakarítottuk a Somlyó-tavat.
16. Május 15-én szépkorú fóti polgárt köszöntöttem jeles születésnapja alkalmából.
17. Május 15-én részt vettem a Breaking Isolation keretében a kisalagi fogadóórán, ahol számos kisalagi lakossal egyeztettem a leendő fejlesztési irányokról és az előttünk álló feladatokról.
18. Május 20-án részt vettem a Város- és Közösségfejlesztési Bizottság, valamint a Pénzügyi Bizottság ülésén.
19. Május 21-én megtisztelő feladatom volt megnyitni az Ovi-Sport Közhasznú Alapítvány szervezésében megvalósuló OVI-KOSÁR Kupa sorozat eseményét.
20. Május 21-én részt vettem a Mertcontrol Group új bázisának megnyitóján Tuzson Bence igazságügy miniszter úrral, illetve Dr. Felkai Beáta helyettes államtitkár asszonnyal.
21. Május 24-én részt vettem a Gyereknapon és a Főzőversenyen, melyet sikeresen bonyolított le az Önkormányzat.






	A polgármester által hozott döntések
2025. április 1 – április 30.

	Rendeleti felhatalmazás száma
	időpontja, tárgya (esetszám)
	rövid leírás

	9/2020. (VII.2.) Önk.rend.  
8.§
	1 fő
bruttó 39.968,-Ft/12 hó 
(nettó 35.971,-Ft/12 hó)
	települési ápolási támogatás

	9/2020. (VII.2.) Önk.rend. 10.§
	1 eset
8.000,-Ft/12 hónap
	települési lakhatási támogatás

	9/2020. (VII.2.) Önk.rend.  11.§
	4 eset
10.000,- Ft/12 hónap
	települési gyógyszertámogatás

	9/2020. (VII.2.) Önk.rend.  15.§

	23 eset
288.500,-Ft
	eseti és havi rendszerességgel adható pénzbeli támogatás, elemi kár


	9/2020. (VII.2.) Önk.rend. 16.§
	1 eset
158.306,-Ft

	települési temetési támogatás

	9/2020. (VII.2.) Ör. 
21.§
	1 eset
40.000,-Ft/fő
	szociális továbbtanulási támogatás

	9/2020. (VII.2.) Önk.rend. 23/A.§, 23/B.§, 23/C.§, 23/D.§
	2 eset
23.000,- Ft
	veszélyhelyzetben nyújtott települési rezsitámogatás

	9/2020. (VII.2.) Ör. 
34.§
	2 eset
100% térítési díjkedvezmény/8 hónap
	étkezési térítési díjjal kap. kedvezmény/ felnőtt étkezés/

	15/2020. (IX.28.) Önk.rend.  4.§
	10 eset
2 adag oltás gyermekenként

	Rota vírus elleni védőoltás támogatás


	15/2020. (IX.28.) Önk.rend. 5.§
	14 eset	
30.000,- Ft/gyermek

	babakelengye támogatás




	7/2022.(II.25.) Önk.rend. 9.§, 10.§. 
	1 eset
180.000,- Ft






	támogatási szerződés




	További, nem hatósági átruházott hatáskörben hozott döntések 
2024. április 23. – 2025. május 27.

	
	Rendeleti felhatalmazás száma
	időpontja, tárgya (esetszám)
	rövid leírás

	 KT  SZMSZ 3.sz.       melléklet 2.9. pontja
	4 eset
	Tulajdonosi hozzájárulás

	 KT  SZMSZ 3.sz.          melléklete 1.4. pontja
	5 eset
	Településképi vélemény

	KT  SZMSZ 3.sz. melléklete 1.5. pontja
	2 eset
	Településképi bejelentés

	KT SZMSZ 3.sz. melléklete 2.4 pontja
	6 eset
11.049.325.- Ft
	Anyagbeszerzés és szolgáltatás megrendelés, építési beruházás közbeszerzési értékhatárig előirányzat terhére.

	KT SZMSZ 3.sz. melléklete 1.8.b) pontja
	-
	Bérleti jogviszony hosszabbítás, 1 éves

	KT  SZMSZ 3.sz. melléklete 1.1.10. pontja

	1 eset
100.000.- Ft
	Önkormányzati támogatások iránti egyedi kérelmek elbírálása

	KT  SZMSZ 3.sz. melléklete 1.12. pontja

	1 eset
127.000.- Ft

	Korlátozottan forgalomképes vagyon használatba adása


	KT  SZMSZ 3.sz. melléklete 2.1.  pontja

	- 
	Úthibák miatti közlekedési kártérítés





	A polgármester által saját/átruházott hatáskörében megkötött szerződések

	
· MKSZ Pályázat

2025. április 30-án pályázatokat nyújtottunk be a Magyar Kézilabda Szövetség Országos Tornaterem Felújítási Programjában a Fóti Garay János Általános Iskola tornatermének és kültéri sportpályájának felújítására. 
A tornaterem felújítása magában foglalja a teljes belső felújítást eszközbeszerzéssel, emellett megújulna a szertár, az öltözők, az orvosi szoba is. Ez a felújítás nem csak az épület infrastrukturális feltételeinek javítását szolgálná, hanem hosszú távon biztosítaná a tanulók egészséges, biztonságos környezetben történő testmozgását, modern környezetet teremtene az utánpótlás-nevelés és a közösségi sporttevékenységek gyakorlásához.    
A kültéri sportpálya felújítása szintén sürgető feladat lenne, a jelenlegi beton burkolat és a kerítés mielőbbi cserére szorulna, a fejlesztéssel a jelenleg balesetveszélyes futókör is megújulna.
Várjuk a Magyar Kézilabda Szövetség döntését a pályázatokról.

· Muharay Elemér utca felújítása

A tervezői becsült érték alapján a Hivatal versenyeztetési eljárást folytatott le a Muharay Elemér utca felújítását elvégző kivitelező kiválasztására. Az eljárásban 5 ajánlattevő nyújtott be ajánlatot, első helyen a legalacsonyabb összegű érvényes ajánlatot benyújtó ajánlattevő, a STRABAG Általános Építő Kft. került kihirdetésre. A vállalási díj: 33.373.815 Ft + Áfa, bruttó 42.384.745 Ft, a szerződéskötés folyamatban van, a szerződés aláírásának napjától a Kft-nek 90 napja van, hogy átvegye a munkaterületet. A DMRV Zrt. előzetesen vállalta az utcában az azbesztcement víznyomócső cseréjét, aminek mindenképpen a felújítás előtt kellene megtörténnie. A DMRV azt kérte az Önkormányzattól, hogy a munkák ütemezése miatt az utca felújítását csak az év második felében végezze az Önkormányzat.   

· Versenyképes Járások Program

Dunakeszi Város Önkormányzata konzorciumvezető által benyújtásra került a Versenyképes Dunakeszi-Göd-Fót-Csomád 2025. fejlesztési igény 250 millió Ft összegben, melynek Fót Várost érintő része a Dunakeszi kerékpárút-hálózathoz csatlakozó 2x1 sávos szakasz építése napelemes világítással a Keleti Márton és Győrffy István utcákon. 
A 2025. április 29-én Dunakeszin tartott Járási Fejlesztési Fórumon a szavazati joggal rendelkezők (Pest Vármegyei Közgyűlés elnöke az érintett települések polgármestereivel) a projektet egyhangúlag elfogadták, melyet – a Felhívás szerint – a területileg illetékes főispán valamennyi benyújtott fejlesztési igénnyel együtt felterjeszt a miniszter felé. A főispán 2025. május 26-ig értesíti a fejlesztési igények benyújtóit, hogy mely igények tölthetők fel a Magyar Államkincstár informatikai felületére május 26. és június 10. között. A támogatási igényeket formai és jogosultsági szempontból a Magyar Államkincstár, tartalmi szempontból a Támogató Közigazgatási és Területfejlesztési Minisztérium bírálja el. A támogatási döntést a miniszter hozza meg.
A támogatott tevékenység megvalósítására 24 hónap áll rendelkezésre. A kerékpárút tervezésére a szerződéskötés folyamatban van.

· 71. sz. Vasútvonal fejlesztése

A Főmterv Zrt. 2025. április 02-án véleményezésre megküldte a 71 sz. vasútvonal Fót város által érintett helyszínek építészeti, környezetrendezés és P+R terveit. Fót, Fótújfalu, Fótfürdő és Csomád állomásokra vonatkozóan a tervek véleményezése és megküldése megtörtént 2025. május 05-én határidőre a Hivatal részéről a generál tervező számára.

· Orvosi rendelő nyílászárócserék

 Az Egészségügyi Központ főhomlokzatán lévő, még ki nem cserélt, régi nyílászárók felmérései megtörténtek, illetve folyamatban vannak az ajánlattevők által, a versenyeztetés elindult. Várjuk az árajánlatokat az új nyílászárókra vonatkozóan. 

· Dózsa György út - Kossuth Lajos utca csomópontja 

A Kossuth Lajos utca – Dózsa György utcai csomópont átépítésének érdekében Fót Város Önkormányzata tervezési szerződést kötött a SWARCO Traffic Hungária Kft-vel 2025. március 12-én. Az engedélyezési terveket véleményezésre a tervező határidőre megküldte. 
A tervezés folyamatban van, a tervek véleményezése és jóváhagyása (feltételhez kötve) a Hivatal részéről a tervezők számára megtörtént 2025. május 14-én. A szükséges előkészületek a Magyar Közúttal köttetendő konzorciumhoz folyamatban vannak, az engedélyezési eljárás megindításával együtt.


· Önkormányzati bérlakások (Kossuth utca 16. fsz.1., Kossuth utca 20. fsz. 1. és 3.) nyílászáróinak cseréje

Az Önkormányzati bérlakások (Kossuth utca 16. fsz.1., Kossuth utca 20. fsz. 1. és 3.) nyílászáróinak cseréjére 3 árajánlatot kértünk be. Az árajánlatok közül a legalacsonyabb árat adó gazdasági társasággal a vállalkozási szerződést 2025. május 13-án megkötöttük. A kivitelezés határideje a szerződéskötéstől számított 60 nap.


	A jogszabályok által kötelezővé tett egyéb kérdések

	Szépkorú köszöntése 
	1 fő

	Állampolgársági eskü 
	1 fő



A PHOENIX Pharma Zrt. és a Fóti Sport Management Kft. között, 2022. augusztus 23. napján 3 éves határozott időre szóló, névadó szponzorációs szerződés jött létre. Fót Város Önkormányzat Képviselő-testülete a 146/2022.(VII.7.) KT-határozatával tulajdonosi hozzájárulását adta ahhoz, hogy a fenti szponzorációs megállapodás keretében a 2125 Fót, Sport utca 1. szám alatti, önkormányzati tulajdonú Sportcsarnok homlokzatára 3 éves időtartamra „Phoenix Sportcsarnok Fót” felirat, továbbá Fót Város címere és a Phoenix Pharma Zrt. emblémája kikerüljön. A sikeres együttműködés alapján, a Felek újabb három évre, 2025. július 01. napjától 2028. június 30. napjáig tartó időszakra kívánnak egymással megállapodást kötni, amelynek részeként kérik, hogy a Sportcsarnok homlokzatára kihelyezett felirat és embléma továbbra is fent maradhasson.

A fentiek alapján az alábbi határozati javaslatokat terjesztem a Tisztelt Képviselő-testület elé.

III. Határozati javaslatok

…/2025.(V.29.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb eseményeiről ismertetett polgármesteri beszámolót.

Felelős: polgármester
Határidő: azonnal


…/2025.(V.29.) KT-határozat

Fót Város Önkormányzat Képviselő-testülete utólag tudomásul veszi és jóváhagyja a Versenyképes Járások Programhoz kapcsolódó fejlesztési igényt és a konzorcium létrehozásáról szóló szándéknyilatkozat aláírását, valamint felhatalmazza a polgármestert a támogatási igény benyújtásához szükséges dokumentumok és jognyilatkozatok aláírására.  

Felelős: polgármester
Határidő: azonnal

…/2025.(V.29.) KT-határozat

Fót Város Önkormányzat Képviselő-testülete tulajdonosi hozzájárulását adja ahhoz, hogy a Fóti Sport Management Kft. és a Phoenix Pharma Zrt. között létrejövő szponzorációs megállapodás keretében a 2125 Fót, Sport utca 1. szám alatti, önkormányzati tulajdonú Sportcsarnok homlokzatára 3 éves határozott időtartamra – 2025. július 01. napjától 2028. június 30. napjáig – „Phoenix Sportcsarnok Fót” felirat, továbbá Fót Város címere és a Phoenix Pharma Zrt. emblémája továbbra is fent maradjon.
Felelős: polgármester
Határidő: azonnal




Jogszabályi hivatkozás: 

· Fót Város Önkormányzata Képviselő-testületének 14/2024. (X. 8.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és az ezzel összefüggő egyes önkormányzati rendeletek módosításáról
· 7/2022 (II.25.) Önkormányzati rendelet az államháztartáson kívülre folyósított pénzügyi támogatásokról és államháztartáson kívüli forrás átvételéről.
· 9/2020. (VII.2.) Önkormányzati rendelet A szociális rászorultságtól függő pénzbeli és természetben nyújtott ellátások, valamint a személyes gondoskodást nyújtó szociális ellátások helyi szabályairól
· 15/2020. (IX.28.) Önkormányzati rendelet a szociális rászorultságtól függetlenül nyújtható támogatásokról


Az előterjesztés melléklete:
· 1. sz. melléklet: Szándéknyilatkozat a Versenyképes Járások Programhoz kapcsolódó konzorcium létrehozásáról

